De fleste kulhydrater er at finde i vegetabilske fødevarer. Det inkluderer bl.a. brød, korn, grøntsager og frugt. Det er en afgørende kilde til energi for din krop, hvorfor kulhydrater også bør være en naturlig del af en sund og varieret kost. Det skal selvfølgelig nævnes, at der findes flere forskellige typer kulhydrater. Disse kan inddeles i hhv. stivelse, sukkerarter (fx ren sukker og frugtsukker) og kostfibre. Hvis du gerne vil være klogere på, hvad kulhydraterne er og gør for din krop, skal du blot læse med herunder.